kardosdrur/scandi-wiki huggingface dataset:
Skruestik

Skruestik, bruges af flere håndværkere, først og fremmet smed, men lige så vel af træsmede, herunder billedskærer.

Skruestik eller (næppe længere brugbart) Skruestikke
fra nedertysk (nt.) schruufstich(en). 2. led fra nt. stichen, pind m.fl. betydninger

Den officielle definition på en skruestik er (jf. ODS) "et redskab til fastholdelse af et arbejdsstykke..., i sin simpleste form bestaaende af to kæber, "bakker", der kan skrues mod hinanden v.hj. a. ...en skrue..."

Skruestikker findes på alle værksteder og i huggehuse. De består af et par (støbejerns)kæber eller bakker, der oftest bevæger sig parallelt fra eller mod hverandre i en kulisse. En sådan kaldes parallelskruestik, i modsætning til smedens stang-, bue- eller bænkskruestik, der er noget kraftigere i udførelsen, og hvis kæber er hængslet for neden i to lange "ben" hvoraf det ene er fastgjort til filebænken. Bakkerne bevæger sig v. hj. a. en spindel, der spændes med en spændepind (-stok).

Hurtigskruestikken kan hurtigt omstilles fra lille til stor spændvidde eller omvendt, mens svingskruestik er fastgjort på en lodret aksel, of derfor kan bevæges vertikalt.

Hos træsmede ses undertiden små håndskruestikker, der ikke kan fastgøres til noget, men holdes i hånden og spændes v.hj.a. en vingemøtrik. Sådanne anvendes til at fastholde småting, fx små jern der skal slibes. En snedkerskruestik er en parallelskruestik, der med lethed kan fastgøres på høvlebænken.

Skruestikker behøver ikke altid at være fremstillet helt af jern. Strengt taget er høvlebænkens tænger en form for skruestikker, til trods for at de gennem tiden har forandret navn, ligesom en savfileklo er en specialiseret skruestik (med eller, normalt) uden skrue.

En af træskruestikkerne er billedskærerens etau, der er forsynet med jernbeslag og spindel af jern og til at spænde på arbejdsbord eller billedskærerbænk ved hjælp af en bolt, sådan at den kan drejes i alle retninger om den lodrette akse.

Det er ikke til at sige hvor almindelig etau'en er her i landet, men de billedskærere der har den franske tradition (i modsætning til den tyske) anvender den. mens den er omtalt i Billedskærerbogen (Jensen 86).

I Den gamle By i Århus, på Sønderborg Slot og hos en drejer i Roskilde (der energisk fastholdt at det er en skruestik) er set såkaldte spændeblokke, der vistnok også kaldes skruestok, men jeg har egentlig ikke set nogen rimelig beskrivelse af hvordan og af hvem de anvendes, bortset fra ODS'''s lakoniske at de er "brugt til fastholdelse af træ der skal saves". Salaman siger godt nok at "such Vices are favoured by coachbuilders and wheelwrights for holding felloes while trimming them." Men da danske hjul- og karetmagere anvender høvlebænk (i modsætning til deres angelsaksiske kolleger) kan jeg ikke se at der skulle være specielt brug for at spænde fælgstykker op på denne måde. Derimod tror jeg at vide at fx en træskomand har kunnet finde anvendelse for dem.
Se endv. Rørholder og rejfklo.

 Kilder 
 Ordbog over det danske Sprog, forkortet ODS
 Laurits Jensen:Billedskærerbogen, 1986.
 R.A. Salaman: Dictionary of Woodworking Tools'', London 1989.

Værktøj med holdefunktion
Varroa-mide

Varroamide er en snylter, der angriber honningbier, og som har forvoldt store vanskeligheder for biavlen siden den spredte sig til Europa og Nordamerika i 80'erne fra Asien. Uden indgreb overfor mideangreb fra biavleren kan bifamilier ikke overleve i Danmark. Der arbejdes på at fremavle biracer, der bedre modstår angreb fra Varroamiderne. I avlen indgår især indiske bier, som har evne til selv at befri sig for miderne.

Bekæmpelsesmetoder

Medicinsk behandling 
Apivar er et godkendt håndkøbsmidel, med god virkning, der ikke efterlader rester i honning eller voks, hvis behandlingsfrist overholdes.

Mekanisk bekæmpelse 

Fjernelse af droneyngel. Varroamiderne angriber yngelen. På grund af dronelarvernes længere vækstperiode foretrækker miderne droneyngel. Biavleren kan tilskynde bierne til at bygge droneceller i en bestemt ramme, der kan være delt i tre felter. Biavleren fjerner vokstavlen med ung droneyngel fra et af de tre felter ca. en gang om ugen. Derved fjerner han også de Varroamider, der har angrebet droneyngelen.

Kemisk bekæmpelse 
Biavleren kan bekæmpe miderne med kemiske stoffer, der er naturligt forekommende i biernes miljø.
Myresyre kan tilføres bifamilien i nøje kontrollerede mængder i efteråret efter honninghøst. Dampene dræber miderne både på bierne og på yngelen, men kan også skade bierne, hvis mængden er for stor eller temperaturen for høj.

Mælkesyre er effektiv og skånsom, men kan ikke anvendes, når der er yngel, da mælkesyren ikke kan trænge gennem yngelens voksforsegling.

Mider
Biavl
Parasitiske mider
Nadir

I astronomi og geografi er nadir det usynlige punkt på himmelhvælvingen, som rammes af en linje, der trækkes fra iagttagerens placering på jordoverfladen ned gennem Jordens centrum og derfra ud til jordoverfladen og videre ud i verdensrummet. Punktet befinder sig derfor i en retning, som er 180° modsat retningen til zenit.

I rumfart, ved genstande som fartøjer eller f.eks. rumstationer (eks. ISS), anvendes begrebet om den side som vender ned mod den planet eller måne som pågældende genstanden er i kredsløb om (dvs. genstandens underside). Zenit er den modsatte side (dvs. genstandens overside)

Se også 

 Verdensretning

Topologiske begreber i astronomi
Muharram

Muharram eller Muharram ul Haram er den islamiske kalenders første måned. Det er en af de fire hellige måneder i løbet af året. Det er ikke velset at være i krig eller på anden måde kæmpe i muharram, og stridigheder bliver ofte bilagt i denne måned. 

Den islamiske kalender følger månen, og derfor flytter muharram sig 11-12 dage hvert år i forhold til den gregorianske kalender. Måneder starter, når en rettroende muslim iagttager nymånen på himlen, og derfor kan det ikke præcis siges, hvornår en måned vil starte.

Den første dag i muharram er starten på det nye år i islam. Muharram-festivalen finder sted i løbet af måneden, og især shia-muslimer mindes Slaget ved Karbala. Højtidelighederne når deres klimaks på den 10. muharram, Ashura hvor shia-muslimer mindes Imam Hussain. (Se islamiske helligdage).

Fejringen af det islamiske nytår er ikke anerkendt som en islamisk festdag. Nogle muslimer mener derfor, at nytårsfester og traditionerne forbundet hermed er haram.

Eksterne henvisninger 

 Islamic-Western Calendar Converter (Omregn dage til/fra den islamiske kalender)

Islam
Måneder
Vædderen (stjernetegn)

Vædderen (Aries) er det første stjernetegn i dyrekredsen. Det ligger mellem Fiskene og Tyren. Solen bevæger sig siderisk igennem Vædderen fra omkring d. 21 marts til og med d. 20 april.

Astronomisk 
Stjernebilledet Vædderen er fuldt synligt fra 90° N til 58° S.
Der er hverken særligt signifikante stjerner eller galakser i stjernebilledet.

Mytologisk 
 Græsk: Tegnet skulle være vædderen fra myten om Jason og det gyldne skind, men der findes også en anden myte, hvor Bacchus og hans selskab en dag vandrede gennem ørkenen i Libyen og blev reddet fra den visse død af en vædder, som viste dem vej til en brønd. Som belønning placerede Bacchus Vædderen på himlen.
 Bibelsk: Vædderen der blev ofret i stedet for Abrahams søn.

Astrologisk 
 Periode: 21. marts til 20. april.
 Planethersker: Mars (♂)
 Element: Ild
 Type: Kardinal
 Legemsdel: Hovedet

Astrologien tillægger solens placering i fødselshoroskopet en række betydninger. Men da solen kun er en ud af mange faktorer i et horoskop, er følgende beskrivelse ikke dækkende for alle mennesker med solen i dette tegn:
Mennesker født i vædderens tegn siges at være dynamiske iværksættere, med tendens til kun at tænke på sig selv. De handler oftest, før de tænker. Dirch Passer er en sådan vædder i en berømt sketch i Cirkusrevyen.

Med Mars som hersker i tegnet er de udprægede konkurrencemennesker og elsker sport.

Datalogi 
Tegnet for Vædderen ♈ findes i tegnsættet unicode som U+2648 "Aries".

Eksterne henvisninger 

 Jason og det gyldne skind 

Stjernetegn
Tvillingerne (stjernetegn)

Tvillingerne (Gemini) er det tredje stjernetegn i dyrekredsen.Tegnet ligger mellem  Tyren og  Krebsen. Solen bevæger sig siderisk igennem Tvillingerne fra midten af maj til midten af juni.

Astronomisk 
Tegnet er fuldt synligt fra 90°N til 55°S.
Castor, en bemærkelsesværdig flerdobbelt stjerne, og Pollux er de to klareste stjerner i stjernebilledet Tvillingerne. Derudover findes her stjernehoben M35 og Klovneansigtet, den planetariske stjernetåge NGC 2392.

Mytologisk 
Græsk: Tvillingerne Castor og Pollux, tvillinge helte som bl.a. sejlede med Argonauterne ud efter det gyldne skind.

Astrologisk 
 Periode: 21. maj til 21. juni.
 Planethersker: Merkur
 Element: Luft
 Type: Mutable
 Legemsdel: Fingre og arme

Datalogi 
Tegnet for Tvillingerne ♊ findes i tegnsættet unicode som U+264A "Gemini"

Eksterne henvisninger 

Stjernetegn

eo:Ĝemeloj
Krebsen (stjernetegn)

Krebsen (Cancer) er det fjerde stjernetegn i dyrekredsen. Tegnet ligger mellem Tvillingerne og Løven. Solen bevæger sig siderisk igennem Krebsen fra sidste del af juni til første del af juli.

Astronomisk 
Tegnet er fuldt synligt fra 90°N til 57°S. 
Stjernebilledet Krebsen syner ikke af meget på himlen, og rummer ikke nævneværdige stjerner eller andre objekter.

Mytologisk 
 Græsk: En krabbe som blev sendt ud for at forstyrre Herkules, da han skulle kæmpe mod Hydra, søslangen.
 Egyptisk: Skarabæen som symbol på genfødsel og alt levende.

Astrologisk 
 Periode: 22. juni til 22. juli.
 Planethersker:  Månen
 Element:  Vand
 Type: Kardinal
 Legemsdel: Brystet

Datalogi 
Tegnet for Krebsen ♋ findes i tegnsættet unicode som U+264B "Cancer".

Eksterne henvisninger 
 Krebsen 

Stjernetegn
Løven (stjernetegn)

Løven (Leo) er det femte stjernetegn i dyrekredsen. Tegnet ligger mellem Krebsen og Jomfruen Solen bevæger sig siderisk igennem Løven fra sidste første del af august til midten af september.

Astronomisk 
Tegnet er fuldt synligt fra 82°N til 57°S. 
Løven er et stjernebillede der fylder godt på himlen og her kan man bl.a. finde stjernen Regulus, som også kaldes Løvens hjerte, Manken, som består af et mønster af seks stjerner af form som en segl og fire spiralgalakser (M65, M66, M95 og M96).

Mytologisk 
 Græsk: Dette tegn skulle være den løve som Herakles dræbte, som den første af de tolv opgaver han blev pålagt.

Astrologisk 
 Periode: 23. juli til 23. august.
 Planethersker:  Solen
 Element: Ild
 Type: Fast
 Legemsdel: Hjertet
 Lykkesten: Peridot

Datalogi 
Tegnet for Løven ♌ findes i tegnsættet unicode som U+264C "Leo". 

Stjernetegn
Jomfruen (stjernetegn)

Jomfruen (Virgo) er det sjette stjernetegn i dyrekredsen. Tegnet ligger mellem Løven og Vægten Solen bevæger sig siderisk igennem Jomfruen fra den 24. august til 23. september.

Astronomisk 
Tegnet er fuldt synligt fra 67°N til 75°S. 
Jomfruen er det næststørste af alle stjernebillederne. Den rummer bl.a. Virgohoben, den galaksehob som ligger tættest på jorden, og en af de mest lysstærke stjerner på himlen, Spica.

Mytologisk 
Generelt har Jomfruen i mange kulturer været repræsentationen af den store moders arketype. Og Spica har henholdsvis været angivet til at være enten et kornaks, eller moderens barn. I visse sammenhænge er hun også, sammen med vægtens tegn, blevet anset for at være retfærdighedens gudinde Athene, Justitia eller Libera.
 Græsk: Jomfruen var ifølge de græske sagn korngudinden Demeter, hvis datter Persefone/Kore blev bortført til underverdenen.
 Bibelsk: Tegnet har oftest været refereret til som den himmelske dronning, Jomfru Maria, Jesu moder.
 Indisk: Jomfruen var her repræsenteret af Kauni, Krishnas mor.

Astrologisk 
 Periode: 24. august til 23. september.
 Planethersker: Merkur 
 Element: Jord
 Type: Mutable
 Legemsdel: Nervesystemet

Datalogi 
Tegnet for Jomfruen ♍ findes i tegnsættet unicode som U+264D "Virgo".

Stjernetegn
Vægten (stjernetegn)

Vægten (Libra) er det syvende stjernetegn i dyrekredsen. Tegnet ligger mellem  Jomfruen og   Skorpionen Solen bevæger sig siderisk igennem Vægten fra først i midten af september til midten af oktober.

Astronomisk 
Stjernebilledet Vægten er fuldt synligt fra 50°N til 90°S. 
Indeholder ikke nogen nævneværdige objekter.

Mytologisk 
Græsk: Grækerne anså ikke vægten for at være et selvstændigt tegn. De opfattede vægten som værende skorpionens kløer.  
Latinsk: Romerne gjorde vægten til et selvstændigt tegn, som symbol på Cæsars retfærdighed.
Ægyptisk: Vægten var den vægt som hjertevejningen foregik på.
Indisk: Også i Indien er vægten et tegn for sig selv. Man kender dog ikke til myten bag.
Kinesisk: Selv i Kina anså man stjernetegnet for at være en vægt.

Astrologisk 
 Periode: 23. september til 23. oktober.
 Planethersker: Venus (♀)
 Element: Luft
 Type: Kardinal
 Legemsdel: Ryggen og nyrerne

Datalogi 
Tegnet for Vægten ♎ findes i tegnsættet unicode som U+264E "Libra".

Stjernetegn
Skorpionen (stjernetegn)

Skorpionen (Scorpio) er det ottende stjernetegn i dyrekredsen. Tegnet ligger mellem  Vægten og   Skytten. Solen bevæger sig siderisk igennem Skorpionen fra 24. oktober til 22. november.

Astronomisk 
Tegnet er fuldt synligt fra 44°N til 90°S. 
Skorpionen ligger i et stjernerigt område, ganske tæt på Mælkevejens centrum. Her kan man se bl.a. Antares, en rød superkæmpe også kaldet Skorpionens hjerte og stjernehobene M4, M6, M7 og NGC 6231.

Mytologisk 
 Græsk: Orion blev stukket af skorpionen på vegne af Artemis og døde af det. Der blev sørget for, at Orion gik ned, når skorpionen stod op, så de to ikke kunne mødes igen på himlen.
 Egyptisk: Osiris død fandt sted, når solen stod i skorpionens tegn.

Astrologisk 
 Periode: 24. oktober til 22. november.
 Planethersker: Pluto og Mars (♂)
 Element: Vand
 Type: Fixed
 Legemsdel: Kønsorganer

Datalogi 
Tegnet for Skorpionen ♏ findes i tegnsættet unicode som U+264F "Scorpius".

Stjernetegn
Skytten (stjernetegn)

Skytten (Sagittarius) er det niende stjernetegn i dyrekredsen. Tegnet ligger mellem Skorpionen og Stenbukken. Solen bevæger sig siderisk igennem Skytten fra 22. november til 21. december.

 Astronomisk 
Tegnet er fuldt synligt fra 44°N til 90°S. 
Den klareste stjerne i Skytten er Epsilon Sagittarii. Af andre interessante objekter kan nævnes Tepotten, en gruppe på otte stjerner, samt mange flotte stjernehobe og –tåger.

 Mytologisk 
 Græsk: Kentauren Chiron, som var kendt for sin visdom, blev ved et uheld skudt af Herakles. 

 Astrologisk 
 Periode: 22. november til 21. december.
 Planethersker: Jupiter
 Element: Ild
 Type:''' Mutable

Datalogi 
Tegnet for Skytten ♐ findes i tegnsættet unicode som U+2650

Eksterne henvisninger 

Stjernetegn
Urologi

Urologi (gr. uron "urin") er et område inden for lægevidenskaben, som beskæftiger sig med både kvinders og mænds urinveje, med mandens kønsorganer og med sygdomme i disse.

Urologi er nært beslægtet med andrologi og gynækologi. Hos begge køn befinder kønsorganer og urinveje sig i umiddelbar nærhed af hinanden, og sygdom i det ene system påvirker ofte det andet.
Stenbukken (stjernetegn)

Stenbukken (Capricorn) er det tiende stjernetegn i dyrekredsen. Tegnet ligger mellem  Skytten og Vandmanden. Solen bevæger sig siderisk igennem Stenbukken fra slutningen af december til midt/slut af januar. 


Mytologisk 
Stenbukken forestiller en ged med en slange- eller fiskehale.
 Græsk: Aigipan var den buk, der leverede skindet til Zeus' skjold. Aigipan skal også have diet hos geden Amaltheia og var således Zeus' mælkebroder.
 Latin: Romerne mente at tegnet var gudinden Vesta.
Man mente også at Stenbukken havde to væremåder:
 Bystenbukken, som er den, der altid mener hvad andre mener, og som ikke har ret meget selvtillid.
 Bjergbukken, som altid går sine egne veje, og som ikke har den bedste selvtillid, men som har et stærkt hjerte.

Astrologisk 
Tegnet er fuldt synligt fra 62°N til 90°S.

 Periode: 21. december til 21. januar (datoerne varierer alt efter hvornår solen tropisk går ind i tegnet)
 Planethersker: Saturn (♄)
 Element:  Jord
 Type: Kardinal
 Legemsdel: Knæ, led, hud og knogler

Datalogi 
Tegnet for Stenbukken ♑ findes i tegnsættet unicode som U+2651 "Capricorn".

Se også 

Stjernetegn
Vandmanden (stjernetegn)

Vandmanden (Aquarius) er det elvte stjernetegn i dyrekredsen. Tegnet ligger mellem  Stenbukken og   Fiskene. Solen bevæger sig siderisk igennem Vandmanden fra midten af februar til først i marts.

Mytologisk 
Vandmanden, eller vandbæreren forestiller en mand der bærer en krukke, hvorfra der strømmer vand ned i munden på en stor fisk, nemlig stjernetegnet Piscis Austrinus.
 Græsk: Zeus' mundskænk Ganymedes skulle være sat på himlen som vandmanden. En anden myte fortæller at tegnet er Deuklion, som var den eneste overlevende efter syndfloden
 Egyptisk: Dette tegn var for ægypterne Nilens gud, Hapi.

Astrologisk 
 Periode: 20. januar til 18. februar (datoerne varierer alt efter hvornår solen tropisk går ind i tegnet)
 Planethersker: Saturn (♄) og Uranus (♅)
 Element: Luft
 Type: Fast	
 Legemsdel: Ankler

Datalogi 
Tegnet for Vandmanden ♒ findes i tegnsættet unicode som U+2652 "Aquarius".

Stjernetegn
Fiskene (stjernetegn)

Fiskene (Pisces) er det tolvte og sidste stjernetegn i dyrekredsen. Tegnet ligger mellem  Vandmanden og   Vædderen. Solen bevæger sig siderisk igennem Fiskene fra midten af marts til midten af april.

Astronomisk 
Tegnet er fuldt synligt fra 83°N til 56°S.
Stjernebilledet Fiskene består bl.a. af Cirklen, en ring af 6-7 stjerner der danner en del af den ene fisk.

Mytologisk 
Stjernebilledet forestiller to fisk der er bundet sammen af et reb. Den ene fisk svømmer vandret, mens den anden svømmer lodret.
 Græsk: Fiskene repræsenterer Afrodite og hendes søn Eros, som sprang i floden Eufrat, på flugt fra Tyfon.
 Bibelsk: Fiskene har været anset som tegn på kristendommen og Kristus selv.

Astrologisk 
 Periode: 19. februar til 20. marts (datoerne varierer alt efter hvornår solen tropisk går ind i tegnet)
 Planethersker: Jupiter(♃) og Neptun (♆)
 Element: Vand
 Type: Bevægelig	
 Legemsdel: Fødder
 Sten: Ametyst

Datalogi 
Tegnet for Fiskene ♓ findes i tegnsættet unicode som U+2653 "Pisces".

Stjernetegn
Karin Riis-Jørgensen

Karin Riis-Jørgensen (født 7. november 1952 i Kerteminde), er cand.jur. og medlem af Europa-Parlamentet for Venstre fra 1994 til 2009.

Hun er født og opvokset på en gård i Revninge ved Kerteminde. I 1971 blev hun student fra Nyborg Gymnasium. Syv år senere erhvervede hun sig en kandidatgrad i jura ved Københavns Universitet. Hun har været ansat i Håndværksrådet, Europakommissionens særlige afdeling for små og mellemstore virksomheder og siden 1989 i PricewaterhouseCoopers. Karin Riis-Jørgensen er gift og mor til to sønner.

Hun var opstillet til Europa-Parlamentet i Vejle og Fyns Amter, og fungerer som Venstres gruppeformand i Europa-Parlamentet. I partiet er hun desuden medlem af Venstres hovedbestyrelse samt gruppebestyrelse. Gennem en årrække var hun næstformand for Europabevægelsen.

I parlamentetet var Karin Riis-Jørgensen næstformand i den liberale ALDE-gruppe og medlem af parlamentets økonomiudvalg samt i udvalget for Indre Marked og Forbrugerbeskyttelse. Hun var desuden medlem af USA-Delegationen og Kina-Delegationen.

Riis-Jørgensen er medstifter af det tværpolitiske netværk i Europa-Parlamentet til fremme af Lissabonstrategien) – Lisbon Network og bestyrelsesmedlem i tænketanken European Enterprise Institute (EEI).

Efter medlemskabet af Europa-Parlamentet blev Riis-Jørgensen ansat som seniorrådgiver i Kreab Gavin Anderson, et firmaer der virker som lobbyist for firmaer såsom Google, EDF, UBS, Goldman Sachs og Scania.
Riis-Jørgensen har blandt andet virket som tobakslobbyist for klienten Swedish Match.
Foruden Kreab er hun grundlægger og ulønnet forkvinde for gruppen European Privacy Association, der lobbyer for it-virksomheder indenfor dataprivacy.

Medlem af VL-gruppe 16.

Hun er i dag bosat i Rom, hvor hendes mand, Birger Riis-Jørgensen, er Danmarks ambassadør.

Referencer

Eksterne henvisninger 
 CV på EU-valgwebsite 
 Folketingets biografi
 Dansk Selskab for Virksomhedsledelse

Medlemmer af Europa-Parlamentet fra Danmark 1994-1999
Medlemmer af Europa-Parlamentet fra Danmark 1999-2004
Medlemmer af Europa-Parlamentet fra Danmark 2004-2009
Personer fra Kerteminde
Personer i Kraks Blå Bog
Mark

Mark kan henvise til flere artikler:
 Mark (jordbrug)
 Mark (drengenavn) – evangelistnavnet Markus på engelsk
 -mark – suffiks i navne som fx Danmark, Finnmark og Steiermark, med betydningen 'grænseegn'
 Mark (møntenhed) – en ældre møntenhed
 Mark (vægtenhed) – en ældre vægtenhed
 Mark (efternavn) slægtsnavn fra Mors
 Marks kommun - en kommune i Sverige

Mark anvendes i engelsktalende lande som synonym for "version" (typisk for fly og køretøjer m.v.), se Mark (version),
og ordet anvendes derfor også som betegnelse for forskellige biler, fly, tanks m.v., bl.a.

 Mark I (kampvogn) - Første britiske kampvogn
 Mark IV (kampvogn) - Videre udvikling af Mark I- kampvognen
 Jaguar Mark 2 - En britisk bil

Se også
 Mørk – færøsk mål
 Ager – et stykke dyrket jord der også benævnes "mark"
 MARC standarder – et format til katalogisering af bibliografiske data
 D-Mark (Deutsche Mark) – tidligere møntenhed fra Vesttyskland
Computerterminologi

Computerterminologi er den anvendte terminologi inden for EDB, IT og andet vedrørende computere. Computerterminologien omfatter allerede en lang række ord, der dog stadig vil vokse meget med tiden. Størstedelen af ordene er faglige, men der findes også udtryk spillere og brugere selv har fundet på, som fx "lol", "rofl", mm.
Gibson

Gibson Brands, Inc. (tidligere Gibson Guitar Corp.) er en er verdens bedst-kendte fabrikanter af guitarer, primært elektriske guitarer. Koncernen har flere datterselskaber, bl.a. discountmærket Epiphone.

I modsætning til konkurrenten Fender bliver alle Gibson-guitarer fremstillet i USA.

Historie 
Orville Gibson begyndte med at lave mandoliner i 1884 i Kalamazoo, Michigan USA. I 1902 blev Gibson Mandolin-Guitar Mfg. Co, Ltd grundlagt for at markedsføre disse instrumenter. Orville Gibson døde på hospitalet i 1918.

Gennem 1920'erne og 1930'erne blev Gibson-firmaet den førende producent af arch-top guitarer, især Gibson L5-modellen. I 1936 introducerede de deres første elektriske spanske guitar, ES-150'en, som anses som den første succesfulde elektriske guitar.

I 1952 lancerede Gibson en massiv elektrisk guitar i samarbejde med guitaristen Les Paul. Denne guitar blev opkaldt efter guitaristen, og sælges stadig i dag som en Les Paul. Sidst i 50'erne udgav Gibson mange nye guitarer, blandt andet Flying V og Explorer-guitarene, og den halv-akustiske ES-335. Det var også i denne periode at humbucker pick-uppen blev udviklet. produktionen af Les Paul-guitaren ophørte i 1961, da SG-guitaren blev lanceret, men blev igen sat i produktion sidst i 60'erne, da den var meget efterspurgt. Både Les Paul og SG guitarene blev senere populære med rock og heavy metal guitarister.

Mellem 1974 og 1984 flyttede Gibson fra Kalamazoo til Nashville, Tennessee.

Gibson er kendt for at producere guitarer af høj kvalitet, der dog er ret dyre. Derfor blev Epiphone-firmaet opkøbt til at producere billigere versioner af Gibson guitarer. Guitarfirmaerne Kramer og Steinberger ejes også af Gibson, så vel som Tobias der laver basguitarer, Baldwin som laver klaverer, elektronik-firmaet Oberheim og tromme-firmaet Slingerland. Gibson producerer også forstærkere.

Elektriske guitarer 

Semi-akustiske guitarer
 ES-150
 ES-335
 ES-355
 L5
Solidbody-guitarer
 EDS-1275 (Double Neck)
 Explorer
 Firebird
 Flying V
 Les Paul
 Les Paul Jr.
 Melody maker
 SG
 Gibson L-5s
Robotguitarer
 Dark fire
 Dusk Tiger

Gibson producerer desuden diverse signature-modeller og variationer af de anførte modeller.

Basser 
 20/20
 EB-0
 EB-1
 EB-2
 EB-3
 EB-6
 Grabber
 Les Paul
 Leland Sklar Signature Model
 RD
 Ripper
 Thunderbird
 Victory

Referencer

Eksterne henvisninger 

 Gibson Musical Instruments
 Gibson Bass Guitars

Se også 
 Alpine white

Musikinstrumentproducenter fra USA
Etableret i 1902
Guitarproducenter
Publikum

Et publikum er en samling af mennesker der overvåger en begivenhed, f.eks.:

 Koncert
 Fodboldkamp eller anden sportsbegivehed
 Tale
 Offentligheden (sjældnere)
 e.l.

Se også 

Underholdning
Vacaville

Vacaville er en by i Solano County i den amerikanske delstat Californien, i nærheden af Sacramento.

Byer i Californien